Forside » Nyheder » Nyt på Netflix i september

01/09/2014 | Flixfilm

Herunder kan du se et udpluk af de film og serier, der bliver tilføjet til den danske Netflix i løbet af september måned. Glæd dig bl.a. til superheltefilmen Iron Man 3, den klaustrofobiske Gravity, krimikomedien Stand Up Guys og de tre første sæsoner af dramaserien Deadwood. Se flere film og serier som snart kommer på Netflix her;

Gravity

I denne syvdobbelte Oscar-vinder, ender Dr. Ryan Stone og astronauten Matt Kowalski med at svæve i rummet, da deres rumskib bliver ødelagt af rumaffald. Uden nogen forbindelse til Jorden må de to nu prøve at redde sig ud af den ensomme situation.

Se Gravity på Netflix fra 5. september.

Wakfu – Sæson 1 + 2

Denne tegneserie er baseret på det populære computerspil af samme navn hvor Yogo, en 12 år gammel eliatrop med særlige kræfter, tager af sted på en mission for at finde sin rigtige familie og udforske Wakfus mysterier.

Artiklen fortsætter under annoncen

Premiere d. 10. september.

Turbo: FAST – Nye episoder

Turbo og hans sneglevenner er igen klar til nye vilde og hæsblæsende eventyr. Serien kører i højeste gear hele vejen med ekstreme eventyr, ekstreme udfordringer og ekstrem spænding! Serien er baseret på animationsfilmen Turbo fra DreamWorks Animation.

Se nye afsnit af Turbo FAST fra 12. september.

The Adventures of Figaro Pho

Forestil dig din værste frygt, og gang den med det uendelige. Figaro er en dreng med en række fobier og en masse underlige og opfindsomme måder at håndtere dem på. Han er bl.a. bange for vampyrer, toiletter, rumvæsner og gale hunde.

Premiere på Netflix Danmark fra 13. september.

Bones – Sæson 8

I denne amerikanske dramaserie slår en retsmedicinsk antropolog sig sammen med en FBI-agent for at efterforske forbrydelser, hvor der kun er de jordiske rester tilbage. Serien har David Boreanaz og Emily Deschane i hovedrollerne.

Se Bones sæson 8 på Netflix d. 15. september.

Deadwood – Sæson 1+2+3

Da der bliver fundet guld i Black Hills, South Dakota, USA, bliver byen Deadwood grundlagt i 1876. Selvom der er rigdom i luften er Deadwood bestemt ikke et rart sted for i dette lovløse samfund er sproget grimt og næverne sidder løst.

Se alle tre sæsoner af Deadwood fra 15. september.

Spymate

I denne canadiske komediefilm mister chimpansen Minkey sin partner og arbejde som hemmelig agent og er derfor nødt til at tage vare på sig selv. Han tilslutter sig derfor et omrejsende cirkus hvor han hurtig bliver en populær attraktion.

Se Spymate fra den. 15. september.

When I Walk

Da den 25-årige instruktør Jason DaSilva i 2006 fik at vide, at han havde sklerose, besluttede han, at han ville dokumentere sin kamp for at leve et meningsfuldt liv. Han ville træne lidelsen væk, men det gjorde blot det hele værre.

Premiere på Netflix fra 15. september,

Iceman

I denne genindspilning fra Hong Kong / Kina, bliver en vagt fra Ming-dynastiet og hans tre forfølgere tøet op, fire hundrede år efter, at de blev frosset i tid, og må forsætte deres forhistoriske kamp i det gamle rige.

Kan ses på Netflix fra 18. september.

Iron Man 3

I denne tredje film om Iron Man træder Robert Downey Jr. igen i karakter som milliardæren Tony Stark og superhelten Iron Man, der må kæmpe mod skurken Mandarin, som vil ødelægge verden og er den værste modstander til dato.

Se Iron Man 3 på Netflix Danmark fra 25. september.

Stand Up Guys

Denne amerikanske komedie med Al Pacino, Christopher Walken, og Alan Arkin, følger tre barske, pensionerede gangstere, der samles igen i et uregerligt møde, hvor de genopfrisker gamle dages vilde tider og forbrydelser.

Premiere på Netflix d. 25. september.

Udover ovenstående nyheder blev der den 1. september også tilføjet bl.a. Rush, Moonrise Kingdom, Taken 2, Cosmopolis og LOL til udvalget.

Find flere nye film og serier på Flixfilm.dk.